Engin merki eru um að gos sé að hefjast á hafsbotni suður af Reykjanesskaga og enn er óvíst hvað olli dökkum reykjarstróki sem Landhelgisgæslunni barst tilkynning um í gærkvöld. Þetta segir Lovísa Mjöll Guðmundsdóttir, náttúruvársérfræðingur hjá Veðurstofu Íslands.
nei, það sást ekkert á okkar mælum og þetta hefur verið mikið rætt hérna. Það er engin skýring fundin á því hvað þetta hefur verið.
Landhelgisgæslunni barst tilkynning rétt eftir klukkan átta í gærkvöld frá vegfaranda við Selvogsvita sem hafði séð dökkgráa reykjarstróka úti á hafi. Varðskipinu Þór var siglt vesturundir Krýsuvíkurberg til að kanna hvort þar væri mögulega hafið gos neðansjávar. Lovísa Mjöll segir að það hafi verið ákvörðun Landhelgisgæslunnar að senda varðskipið, mælar Veðurstofunnar hefðu að öllum líkindum gefið til kynna ef gos væri að hefjast.
sko, mjög líklega myndi það sjást á mælunum hjá okkur áður en eitthvað myndi sjást
Engin merki eru um að gos sé að hefjast á hafsbotni suður af Reykjanesskaga og enn er óvíst hvað olli dökkum reykjarstróki sem tilkynnt var um í gærkvöld. 